paragraph_text: Krajem 2002. godine Tomass Kleins i Ivo Fomins potpisuju ugovor u najvećoj baltičkoj i Latvijskoj producentskoj kući, Microphone Records - MicRec. Tako su se polako, ali sigurno sa svojim pjesmama izdvojili iz mase pjevača, te zajedno sa sastavom BrainStrom postali jedni od najpoznatijih Latvijskih grupa. Pored Iva i Tomassa, u sastavu su još i Egils Mežs (bas), Valery Inutin (bubnjevi) i Jānis Lūsēns Jr. (klavijature). Početkom sljedeće godine, oni javnosti predstavljaju svoju prvu zajedničku pjesmu, Sniegs (Snijeg), te hard rockersku Solījums (Obećanja). Samo nekoliko mjeseci kasnije, svjetlo dana je ugledao njihov prvi album Muzikants (Muzičari), koji je rasprodan u rekordnom broju. S naslovnom pjesmom tog albuma, na Euroviziji u Latviji osvajaju drugo mjesto, dok pobjedu odnosi F.L.Y., koji je na Eurosongu u Rigi osvojio solidno predzadnje mjesto. Inače, na Latvijskom izboru za pjesmu Eurovizije, njihova autobiografska pjesma Muzikants bila je jedina pjesma na materinjem jeziku.